རྙེད་ནས་ནི། །དེ་ལྟར་བདག་པས་
གཞན་དོན་མཆོག་འདུ་ཤེས། །རང་གི་དོན་གང་གཞན་གྱི་དོན་གང་ཡིན། །ཞེས་དོན་
དམ་བྱང་ཆུབ་ཀྱི་སེམས་ཀྱི་སྒོ་ནས་བདག་གཞན་མཉམ་པར་གཟིགས་པ་དང་། ཀུན་
རྫོབ་བྱང་ཆུབ་ཀྱི་སེམས་ཀྱི་སྒོ་ནས་བདག་པས་གཞན་གཅེས་པའི་ཐུགས་ཀྱིས་རང་
དོན་ཡལ་བར་དོར་ནས་གཞན་དོན་འབའ་ཞིག་དགོངས་པའི་བདག་ཉིད་ཅན། བློ་སྦྱོང་
ལས། ཁེ་དང་རྒྱལ་ཁ་གཞན་ལ་སྦྱིན། །གྱོང་དང་བུབ་ཁ་རང་གིས་ལེན། །ཞེས་དང་།
དཔལ་ལྡན་ཟླ་བས། བརྩེ་བས་སྦྱིན་དང་སྦྱིན་པའི་འབྲས། །གཉིས་ཀ་ཅིག་ཅར་དོན་
གཉེར་ལ། །གཏོང་བའི་སྦྱིན་གང་སེར་སྣ་མེད། །དེ་ནི་དམ་པ་རྣམས་ཀྱིས་བསྔགས། །
ཞེས་གསུངས་པ་ལྟར་ཆོས་བརྒྱད་གོ་ལྡོག་པ་དང་། ལན་དང་རྣམ་སྨིན་ལ་རེ་བ་མེད་
པས་རང་དོན་དུ་ཐར་བ་ཡང་མི་འདོད་ན་འཇིག་རྟེན་པའི་ཕུན་ཚོགས་ལྟ་ཅི་སྨོས་པའི་
ཕྱིར། དེས་ན་སྔགས་རིམ་ཆེན་མོ་སོགས་རྗེ་ཡབ་སྲས་ཀྱི་གསུང་རབ་རྣམས་སུ་འཇིག་
རྟེན་ཐམས་ཅད་དང་མི་མཐུན་པའི་གཏམ་གྱི་གཞིར་གྱུར་བ་བདག་པས་གཞན་གཅེས་
པའི་བྱང་ཆུབ་ཀྱི་སེམས་ཞེས་ཡང་ཡང་བསྔགས་པ་ཡིན་ནོ། །མཉམ་རྗེས་ཐམས་ཅད་ལ་
ཉམས་ལེན་འདི་དག་གིས་རྩིས་ཟིན་པས་ལམ་གོལ་བར་ཤོར་བ་དང་གཞན་དོན་ལྟར་
སྣང་རྡུལ་ཙམ་ཡང་མེད་པར་ཆོས་དང་མཐུན་པའི་འཕྲིན་ལས་ནམ་མཁའ་དང་མཉམ་
པའི་སྒོ་
་ནས་བཤད་སྒྲུབ་བསྟན་པའི་སྙིང་བོ་ཉིན་མོ་ལྟར་གསལ་བར་བྱས་ཏེ་སྐལ་ལྡན་
གྲངས་མེད་པ་སྨིན་ཅིང་གྲོལ་བར་མཛད་དོ། །དྲན་དང་ཤེས་བཞིན་རིལ་བས་ཕྱག་
མཛེས་ཤིང་། །བག་ཡོད་རྩ་བ་འབྲས་བུས་འཚོ་བ་ཡི། །ཁྲེལ་དང་ངོ་ཚ་ཤེས་པའི་གོས་
གྱོན་པ། །ཞི་བའི་དྲང་སྲོང་དེ་ལ་གློ་བ་དགའ། །འདུ་འཛིས་དབེན་པའི་ནགས་ཁྲོད་
144

ཉམས་དགའ་བར། །མཐུན་འཇུག་རེ་དོགས་སྤངས་པས་བག་ཕེབས་ཤིང་། །བྱང་ཆུབ་
སེམས་ཀྱི་ཆུ་རྒྱུན་འཐུངས་པ་ཡི། །རུ་རུ་སེམས་དཔའ་དེ་ཡི་སྐྱིད་པ་ལ། །རབ་ཕྱིར་དམ་
པའི་བདེ་བའང་དོར་ནས་ནི། །གཞན་ཕྱིར་སྡུག་བསྔལ་བརྒྱ་ཡིས་མི་སྐྱོ་བ། །འདོད་དང་
མི་འདོད་བླ་འོག་བསྒྱུར་བ་ཡི། །སྲིད་པ་གཏོར་བའི་འཁྲུལ་འཁོར་འདི་ལ་ལྟོས། །ནག་
པོའི་སྒྲིབ་གཡོགས་མ་ལུས་ཟད་པ་ཡི། །རྣམ་པར་བྱང་བ་ཀུན་ཏུ་གནས་གྱུར་བའི། །ཆོས་
ཀྱི་ལོངས་སྤྱོད་ཆ་ཤས་རྫོགས་པ་ཡི། །ཟླ་བ་འདི་ནི་འོག་མིན་ཞིང་ནས་འོངས། །བར་
སྐབས་ཀྱི་ཚིགས་སུ་བཅད་པའོ།
དགེ་མ་མངོན་འདོད་འོ་མའི་མཚོའི། །ངང་མོ་བསིལ་བའི་རྔ་ཡབ་ཅན། །ལེགས་
གསུང་དྲི་ཟའི་རྒྱུད་མང་གླུས། །དྲན་པའི་རི་དྭགས་འཛིན་པ་སྩོལ། །རྩ་བའི་ས་བཅད་
གཉིས་པ་བསྔོ་སྨོན་གྱིས་མཚམས་སྦྱར་བ་མཛད་བྱང་དང་བཅས་པ་ལ། བསྔོ་སྨོན་གྱིས་
མཚམས་སྦྱར་བ་དང་། མཛད་བྱང་གཉིས། དང་བོ་ལ། ཞབས་པད་བརྟན་ཀྱང་འཕྲིན་
ལས་རྒྱས་པར་སྨོན་པ་དང་། འབྲལ་མེད་རྗེས་སུ་འཛིན་པར་སྨོན་པའོ། །དང་བོ་ནི། བླ་
མ་མཆོག་གསུམ་ཡི་དམ་ཞི་ཁྲོའི་ཚོགས། །འཇིག་རྟེན་འདས་དང་མ་འདས་བསྟན་
སྲུང་མཐུས། །དཔལ་ལྡན་བླ་མའི་སྐུ་ཚེ་བརྟན་པ་དང༌། །རྣམ་དཀར་མཛད་འཕྲིན་མི་
ཉམས་གོང་འཕེལ་ཤོག ཅེས་གསུངས། དོན་ནི། རྡོ་རྗེ་ཕྲེང་བ་ལས། དྲི་མེད་སེམས་ནི་
སངས་རྒྱས་ཏེ། །ཆོས་ནི་ངག་ཏུ་ཡང་དག་གསུང༌། །སྐུ་ནི་དགེ་འདུན་ཞེས་བྱ་སྟེ། །བྱང་
ཆུབ་སེམས་དཔའི་ཚོགས་ཀྱི་གནས། །ཞེས་གསུངས་པ་ལྟར། བླ་མ་ནི་མཆོག་གསུམ་
འདུས་པའི་བདག་ཉིད་ཡིན་པས་དེ་དང་། རྗེ་བཙུན་འཇམ་པའི་དབྱངས་སོགས་ཡི་
དམ་ཞི་བ་དང་། དཔལ་རྡོ་རྗེ་འཇིགས་བྱེད་སོགས་ཁྲོ་བོའི་ཚོགས་དང༌། མཐོང་ལམ་
ཐོབ་པ་ཡན་ཆད་ཀྱི་འཇིག་རྟེན་ལས་འདས་པའི་སྐྱེས་བུ་གསུམ་གྱི་ཆོས་སྐྱོང་སོགས་
དང་། འཇིག་རྟེན་ལས་མ་འདས་པ་སྟེ་ཚོགས་སྦྱོར་ལ་གནས་པ་མན་ཆད་ཀྱི་བསྟན་སྲུང་
145

དང་། པེ་ཧར་དང་རྡོར་ལེགས་སོགས་འཇིག་རྟེན་པའི་ཚུལ་བཟུང་བ་རྣམས་འདིའི་
མཚན་གཞིར་ལམ་རིམ་གྱི་ཟིན་བྲིས་རྣམས་སུ་གསུངས། དེ་རྣམས་ཀྱི་ཐུགས་རྗེའི་
མཐུ་ལ་བརྟེན་ནས་དཔལ་ལྡན་བླ་མ་དམ་པ་འདིའི་སྐུ་ཚེ་བརྟན་པ་དང་། རྣམ་པར་
དཀར་བའི་མཛད་པ་འཕྲིན་ལས་ནམ་ཡང་མི་ཉམས་པར་གོང་ནས་གོང་དུ་འཕེལ་
བར་ཤོག ཅེས་པའོ། །གཉིས་པ་ནི། བདག་སོགས་ཀུན་ཀྱང་དེང་ནས་བྱང་ཆུབ་བར། །
ཐེག་མཆོག་དམ་པའི་མགོན་གྱིས་རྗེས་འཛིན་ཅིང་། །ཟབ་རྒྱས་ཆོས་ཀྱི་བདུད་རྩིའི་
སྣོད་གྱུར་ཏེ། །རིང་མིན་དོན་གཉིས་ལྷུན་གྱིས་གྲུབ་གྱུར་ཅིག །ཅེས་གསུངས། དོན་
ནི། བདག་དང་སོགས་སྒྲས་ཕ་མར་གྱུར་བའི་འགྲོ་བ་ཀུན་ཀྱང་དུས་དེང་ནས་བཟུང་
སྟེ་མཐར་ཐུག་བླ་མེད་བྱང་ཆུབ་མ་ཐོབ་ཀྱི་བར་དུ་ཐེག་པ་མཆོག་གི་དགེ་བའི་བཤེས་
གཉེན་མཚན་ཉིད་ཐམས་ཅད་དང་ལྡན་པའི་མགོན་འདི་ཉིད་ཀྱིས་དུས་སྐད་ཅིག་
ཀྱང་འབྲལ་བ་མེད་པར་དགྱེས་བཞིན་རྗེས་སུ་འཛིན་ཅིང་། ཟབ་པ་དང་རྒྱ་ཆེ་བའི་
ལམ་བཟང་ཡོངས་རྫོགས་སྙིང་བོ་ཡང་སྙིང་དང་བཅས་པའི་དམ་པའི་ཆོས་ཀྱི་བདུད་
རྩིའི་སྣོད་དུ་གྱུར་ཏེ། རིང་མིན་ཏེ་རིང་བོར་མི་ཐོགས་པར། རྒྱུད་བླ་མ་ལས། བདག་
ཉིད་ཀྱི་ནི་འབྱོར་བའི་གནས། །དམ་པའི་དོན་གྱི་སྐུ་ཡིན་ཏེ། །དྲང་སྲོང་རྣམས་ཀྱི་བརྡ་
ཡི་སྐུ། །ཕ་རོལ་ཕུན་སུམ་ཚོགས་པའི་གནས། །ཞེས་གསུངས་པ་ལྟར་རང་དོན་ཆོས་སྐུ་
དང་། གཞན་དོན་གཟུགས་སྐུ་གཉིས་ཀྱི་འཕྲིན་ལས་ཕུན་སུམ་ཚོགས་པ་ཕྱོགས་ཀུན་
ཏུ་ཁྱབ་ཅིང་དུས་རྟག་ཏུ་རྒྱུན་མི་འཆད་པ་ལྷུན་གྱིས་གྲུབ་པའི་འགྲོ་བའི་འདྲེན་པ་དམ་
པར་གྱུར་ཅིག་ཅེས་པའོ། །གཉིས་པ་མཛད་བྱང་ནི། ཞེས་དཔལ་ལྡན་བཀྲ་ཤིས་འཁྱིལ་
གྱི་དགེ་བའི་བཤེས་གཉེན་ཆོས་བཞིན་སྤྱོད་པའི་བྱ་བཏང་ཆེན་པོ་ཤེས་རབ་རྒྱ་མཚོ་
བའི་གསོལ་འདེབས་འདི་ནི། ཁོང་གི་སློབ་གྲས་དད་ལྡན་དགེ་སློང་བྱམས་པ་རྒྱ་མཚོས་
བསྐུལ་ངོར། ༔བཙུན་པ་འཇམ་དབྱངས་ཐུབ་བསྟན་ཉི་མས་སྦྱར་བའོ། །ཞེས་གསུངས་
146

ཏེ་གོ་སླའོ། །སྨྲས་པ། ཐོག་མ་དབུས་མཐའ་རྣམ་བྲལ་སོ་སོ་རང་རིག་རང་དོན་ཞི་བ་ཆོས་
ཀྱི་སྐུ། །རྣམ་པ་ཀུན་མཁྱེན་སྡུག་བསྔལ་ཉོན་མོངས་སྤོང་བའི་ལམ་སྟོན་གཞན་དོན་
གཟུགས་ཀྱི་སྐུ། །ཟླ་མེད་སངས་རྒྱས་ཆོས་དང་དགེ་འདུན་ཀུན་འདུས་ནམ་ཡང་བསླུ་
མེད་སྐྱབས་ཀྱི་ཕུལ། །ཐུན་མོང་གདུལ་བྱའི་དཔལ་དུ་མཁས་བཙུན་བཟང་བོའི་ཉ་གང་
སྨྲ་བའི་ཟླ་བ་མཆོག །མཚན་དཔེ་ལི་ཁྲིའི་འོད་སྣང་སྒྲིབ་བྲལ་སྔོ་སངས་སྡེ་ལ་རྩེ་དགས་
འཁྱུད་པ་ལས། །ཐུན་གསུམ་སྨག་གིས་གདུངས་པའི་དཀའ་ཐུབ་དབྱིངས་སུ་འབྲོས་པ་
ལྷུར་ལེན་འཇམ་མགོན་ལྷ། །ཆེར་སྙིགས་མུན་པར་འཐོམས་པའི་འགྲོ་ལ་རྗེས་ཆགས་
ཐུགས་རྗེའི་སྐྱ་རེངས་ཀྱིས་དྲངས་ཏེ། །ལན་གཅིག་ས་འདི་ཉིན་མོར་བྱས་པའི་བདེ་སྐྱིད་
པད་ཚལ་ཡང་ཡང་དྲན་པས་སྐྱོ། །རྣམ་མང་ཡོན་ཏན་རིན་ཆེན་རྡུལ་བརྩེགས་ལེགས་
བྱས་ལྷུན་པོ་བཞིན། །བཤད་དང་སྒྲུབ་པའི་ལམ་བཟང་གསལ་མཛད་ནོར་བུའི་སྒྲོན་མེ་
བཞིན། །ལེགས་བཤད་ཆུ་ཀླུང་སྟོང་གི་འདུ་འགོད་མ་དྲོས་རོལ་མཚོ་བཞིན། །གང་གི་
ཞབས་ཟུང་སྤྱི་བོར་ཞོག་ཅིག་རལ་བའི་ཅོད་པན་བཞིན། །མ་སྨད་ཚུལ་ཁྲིམས་དབྱར་
གྱི་སྐྱེད་ཚལ་དུ། །བག་ཡོད་བསུང་ཞིམ་འཐུལ་བའི་མ་ལཱི་ཀ །ཐར་བ་མངོན་འདོད་བུང་
བའི་རོལ་རྩེད་ཅན། །དུས་ཀྱི་རྒུད་པ་སངས་པའི་ཆོས་སུ་གྲུབ། །བྱམས་བརྩེ་ལྷག་བསམ་
ས་བོན་ལས་འཁྲུངས་ཤིང་། །ཐབས་མཆོག་བྱང་ཆུབ་ཐུགས་ཀྱི་དཔག་བསམ་ལྗོན། །རྒྱལ་
སྲས་སྤྱོད་པའི་ཡལ་གའི་ཕྱོགས་རྫོགས་པ། །ཕན་དང་བདེ་བའི་འདོད་དགུའི་གཏེར་
དུ་གྲོལ། །གཉུག་མའི་བློ་ཡི་ཉེའུ་ཆུང་འཁྱུག་པ་ཡིས། །གཡོ་མེད་རྩེ་གཅིག་ཏིང་འཛིན་
གངྒཱའི་ཀླུང་། །འོད་གསལ་རང་ཞལ་གཟིགས་པས་མི་ངོམས་ཤིང་། །རྡོ་རྗེའི་རྦ་རླབས་
འཁྲི་ཤིང་གར་ཡང་བྱེད། །ཡེ་ཤེས་རང་གཟུགས་རབ་འབྱམས་རྒྱལ་ཀུན་གྱི། །གསང་
གསུམ་མེ་ཏོག་སིལ་མའི་ཚོམ་བུ་ཡིས། །རྒྱ་མཚོའི་རྡུལ་སྙེད་དཀྱིལ་འཁོར་བཀོད་པའི་
དབུས། །གྲངས་མེད་མཆོད་པ་ཆེན་པོའི་མཆོག་སྦྱིན་འགྱེད། །ཤེས་བྱ་རིག་པའི་གནས་
ཥྛ
147

ལ་ཐོགས་མེད་ཅིང་། །རབ་འབྱམས་མདོ་རྒྱུད་གདམས་པའི་བང་མཛོད་འཛིན། །རྒྱུ་
ཆེན་ཐོས་བསམ་སྒོམ་པའི་མཚོ་ཆེན་པོ། །ཐུབ་བསྟན་ཡོངས་ཀྱི་མངའ་བདག་ཁྱོད་མིན་
སུ། །ཆོས་བརྒྱད་བྲལ་བའི་སྒྲུབ་ལས་མི་གཡེལ་བར། །འཆད་རྩོད་རྩོམ་པའི་ཆུ་འཛིན་
འཁྲིགས་པ་ལས། །ཉིན་བཞིན་སྦྲང་ཆར་སྙོམས་པར་འབེབས་པ་ཡི། །འདྲེན་པ་ཁྱོད་ནི་
ཆོས་ཀྱི་རྫོགས་ལྡན་སྤྲིན། །དེ་སླད་ཡུལ་དུས་མཐའ་ལས་འདས་པ་ཡི། །ཁྱོད་ཀྱི་ཡོན་ཏན་
ནོར་བུའི་གླིང་ཆེན་པོར། །འདོད་དགུར་དབང་བསྒྱུར་དེད་དཔོན་དམ་པ་དེའི། །རྗེས་
སུ་དབུལ་ཕོངས་བདག་ཀྱང་ངལ་བ་བསྟེན། །འདི་ལྟའི་ཡོན་ཏན་ས་འཛིན་དབང་བོའི་
སྤོར། །ཚིག་དོན་གོམས་པའི་འདེགས་འཇོག་རེ་རེས་ཀྱང་། །མི་གནས་མྱ་ངན་འདས་
པའི་གྲོང་ཁྱེར་ཆེར། །ཉེ་བའི་ལྕགས་ཀྱུ་ཡིས་ཀྱང་ཕྱོགས་དེར་དྲངས། །མི་ཟད་འཁོར་བ་
མྱ་ངམ་ཐང་ཆེན་པོར། །བཤུལ་རིང་ལམ་གྱིས་ངལ་ཞིང་དུབ་རྣམས་ལ། །སྲིད་དང་ཞི་
བའི་གདུང་སེལ་ལྷའི་མཆོད་ཡོན། །འདི་ཀོ་ཤེས་ལྡན་ཡིད་ཀྱི་དགའ་སྟོན་མཛོད། །དེ་
ཕྱིར་བདག་ཀྱང་སྲིད་པའི་བཙོན་དོང་དུ། །ཁྲི་མུན་སྡུག་བསྔལ་བརྒྱ་ཡིས་མི་གཟིར་
བར། །ཞལ་བཟང་མཐོང་ནས་དགའ་བས་དབུགས་དབྱུང་སྟེ། །ཐུགས་རྗེའི་ཕྱག་གིས་
མྱུར་དུ་འདྲེན་པར་མཛོད། །འགྲོ་བ་ཀུན་གྱི་མ་འདྲིས་མཛའ་བའི་བཤེས། །ཁྱོད་ཀྱིས་
འབྲལ་མེད་དགྱེས་བཞིན་རྗེས་བཟུང་མཐུས། །གཞན་ཕན་མཛད་པའི་ཐུགས་དགོངས་
ཚད་མེད་པ། །ཚུལ་བཞིན་བསྒྲུབ་པའི་སྲས་སུ་འགྱུར་བར་ཤོག །ཁྱད་པར་སྐྱེ་དགུའི་
ཕན་བདེ་འབྱུང་བའི་གནས། །ལས་ཉོན་རིམས་ནད་སེལ་བའི་སྨན་གྱི་ཕུལ། །ཚང་ལ་མ་
ནོར་བསྟན་པའི་སྙིང་བོ་མཆོག །འཛིན་སྐྱོང་སྤེལ་ལ་ཁྱོད་དང་མཚུངས་པར་ཤོག །སྐྱེ་
བར་དལ་འབྱོར་རྟེན་བཟང་པདྨོའི་འཕྲེང་། །བྱིན་རླབས་ཉི་མའི་གདེངས་ཀ་དང་
འགྲོགས་པས། །ཉམ་ཆུང་བུང་བ་ལྷག་པས་མ་རྨས་པར། །བདུད་རྩིའི་ཟས་ཀྱིས་ལུས་
སྟོབས་རྫོགས་པར་ཤོག །ཐུན་མོང་ལམ་སྦྱངས་མ་ལ་ཡ་ཡི་ངོགས། །བདེ་ཆེན་ལྷན་ཅིག་
148

སྐྱེས་པའི་དྲི་བཟང་ཅན། །བློ་བཟང་རྒྱལ་བསྟན་ཧ་རི་ཙན་དན་གྱི། །གྲིབ་བསིལ་སྣུམ་
::::
པོས་ལུས་ཅན་སྐྱོང་གྱུར་ཅིག །མཐོང་ཐོས་དྲན་རེག་འབྲེལ་བའི་སེམས་ཅན་རྣམས། །མི་
རིང་བྱང་ཕྱོགས་ཀཱ་ལ་པ་ཡི་གྲོང་། །ཡབ་སྲས་སྨོན་པའི་ཁ་ལོ་བསྒྱུར་བ་ཡི། །རྫོགས་ལྡན་
རྟ་ལྗང་ཅན་དེ་མཇལ་བར་ཤོག །མ་འོངས་བྱམས་མགོན་ཉིན་བྱེད་ཤར་བའི་ཚེ། །ཐེག་
གསུམ་ཨུཏྤལ་བཞད་པའི་མཚོ་གླིང་དུ། །འཕགས་ཚོགས་ངང་མོ་འབུམ་དང་སྐལ་
མཉམ་པའི། །ཤིས་པའི་མགྲིན་རྔ་འོག་མིན་བར་འགེངས་ཤོག །ལེགས་སྨོན་གསེར་གྱི་
རི་བོར་འཛེགས་པ་ཡི། །ལེགས་བཤད་བསྟན་པའི་ཉི་མ་འོད་པོ་ཆེའི། །ལེགས་མཛད་
ཆ་ཙམ་མཚོན་པའི་དངོས་པོ་འདིས། །ལེགས་བྱས་རྟེན་འབྱུང་ལྷུན་གྱིས་འགྲུབ་གྱུར་
ཅིག །ཅེས་འཛམ་གླིང་བསྟན་པའི་ཉི་མ་ངེས་དོན་ཆོས་ཀྱི་རྒྱལ་བོ་མཁས་ཤིང་གྲུབ་
པའི་དབང་ཕྱུག༔རྡོ་རྗེ་འཆང་ཤེས་རབ་རྒྱ་མཚོ་དཔལ་བཟང་བོའི་ཞལ་སྔ་ནས་ཀྱི་སྐུ་
ཆེ་བའི་ཡོན་ཏན་ལས་བརྩམས་ཏེ་རང་བཞིན་བརྗོད་པའི་རྒྱན་གྱི་སྒོ་ནས་བསྟོད་ཅིང་
གསོལ་བ་འདེབས་པའི་ཚིགས་སུ་བཅད་པ༧གསང་བདག་ཟླ་བ་བཟང་བོ་མི་ཡི་གར་
གྱིས་རྣམ་པར་རོལ་བ་འཇམ་མགོན་སྡེ་ཁྲི་རིན་པོ་ཆེས་མཛད་པ་འདི་ལ་འགྲེལ་བ་
རྒྱས་པ་རྣམ་ཐར་དང་བཅས་པ་ཞིག་དགོས་ཞེས་གསོལ་འདེབས་དེ་ཉིད་བཀའ་རྩོམ་
ཞུ་བ་བོ་བླ་མ་རིན་པོ་ཆེའི་ཕྱག་གཡོག་ལོ་ཉི་ཤུ་རྩ་གྲངས་ལ་ཐུགས་ཟིན་ངེས་ངལ་
གསོ་མེད་པར་སྒྲུབ་པའི་ཉེ་གནས་རྣམ་དཔྱོད་མཆོག་ཏུ་ཡངས་པ་དགེ་སློང་བྱམས་པ་
རྒྱ་མཚོས་ས་གསུམ་ན་རྙེད་པར་དཀའ་བའི་རྟེན་མཆོག་རྗེ་བླ་མ་ཉིད་ཀྱི་ཕྱག་སྦྱང་གི་
ཚེ་སྐུ་རྐེད་དུ་རྒྱུན་རིང་དཀྲིས་པའི་སྐུ་གཟན་བུབ་ཚང་། བཞུགས་གདན་ཁྲི་སྙན་ས་
ལེའི་པགས་པའི་ཚལ་བུ། བཀྲ་ཤིས་རྟགས་ཀྱིས་སྤྲས་པའི་མཛོད་དར་སྲིད་དུ་རིང་བ་
བཅས་ནན་ཆེར་བསྐུལ་བ་དང་། ཕྱིས་སུ་ཁྲི་ཆེན་རབ་བརྟན་རྒྱ་མཚོ་བའི་སྤྲུལ་བའི་
སྐུ་མཁྱེན་རབ་ཀྱི་དབང་ཕྱུག་དམ་པ་དཀོན་མཆོག་བསྟན་འཛིན་རྒྱ་མཚོས་རྣམ་ཐར་
149

རྒྱས་པ་ཞིག་ནང་དུ་འབྲི་དགོས་ཞེས་ཀྱང་ཁ་དར་དང་གསུང་ཕེབས་པའི་ངོར། རྣམ་
ཐར་ཆེན་མོ་ཕྱིས་སུ་འབྱུང་བ་ལ་བསམ་ནས་གསོལ་འདེབས་ཀྱི་ཚིག་དོན་འགྲེལ་བ་
གཙོ་བོར་བྱས་ཏེ། རྗེ་བཙུན་བླ་མ་དེ་ཉིད་ཀྱི་ཞབས་རྡུལ་སྤྱི་བོས་བསྟེན་པའི་བྲན་གྱི་ཐ་
མ༧བཙུན་གཟུགས་ངག་དབང་ཐུབ་བསྟན་རྒྱ་མཚོས་མྱོས་ལྡན་གྱི་ལོའི་ས་གའི་ཡར་
ཚེས་བཟང་བོར་མཇུག་གྲུབ་པར་སྦྱར་བ་འདིས་ཀྱང་འགྲོ་ཀུན་ཐེག་པ་མཆོག་གི་བཤེས་
གཉེན་དམ་པས་རྗེས་སུ་འཛིན་ཅིང་། འཇམ་མགོན་བསྟན་པའི་སྙིང་བོ་དྲི་མ་མེད་པ་
ཕྱོགས་དུས་ཐམས་ཅད་དུ་དར་ཞིང་རྒྱས་པར་གྱུར་ཅིག ། ། །སརྦ་ཛ་ག་ཏམ། །
ESEEE